افغانستان نینگ زابل ولایتیده ۴ نفر مهم طالب قوماندانی اولدیریلدی. قوراللی طالبان بیلن خوف سیزلیک کوچ لری آره سیده یوز بیرگن توقنه شوو لر نتیجه سیده اولدیریلگن خودی منه شو طالب قوماندان لری نینگ ملا زاهد, قاری سیف, ملا نقیب و ایبک دن عبارت ایکن لیک لری بیلدیریلدی. عینی دمده زابل ولایتی شاهجوی اولسوال لیگی نینگ مسئول لری بیر گروپ طالبان نینگ اوتگن کیچه اوشبو اولسوال لیک نینگ اوزیده ایریم امنیتی پوسته لر گه هجوم اویشترگن لیک لری نی معلوم قیلدی. مسئول لر بیر ساعت دوام ایتگن اوشبو توقنه شوو لر عاقبتیده عینی دمده تورت قوراللی طالب نینگ جان بیرگن لیگی و بیر کیشی نینگ ایسه یاره لنگن لیگی نی معلوم قیلدی. بوندن تشقری اوشبو ولایت نینگ میزانی اولسوال لیگی مسئول لری, اوتگن کیچه محللی وقت بیلن ساعت ۱ ده طالبان نینگ امنیتی پوسته لر گه حمله قیلگن لیک لری نی بیلدیررایکن, طالبان نینگ بیر امنیتی پوسته نی تصرف ایتگن لیک لری نی ایسله تیب اوتدی. خودی منه شو مسئول کیشی اوشبو پوسته نینگ امنیتی کوچ لر تمانیدن قیتیریلیب آلینگن لیگی نی بیلدیررایکن, یوز بیرگن توقنه شوو لر عاقبتیده اوچ طالب نینگ جان بیرگن لیگی و ایککی پولیس نینگ ایسه یاره لنگن لیگی گه دقت قره تدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
